Predsjednik Ivo Josipović sudjelovao je na Festivalu pričanja priča – Pričigin, na kojem je okupljene zabavio i jednim vicom.

– Inače su mi moji protukandidati u kampanji govorili da loše pričam viceve – rekao je predsjednik Josipović i dodao kako mu je druga prepreka bila kad je rekao da je agnostik. Josipović je ispričao vic o muci jednog policajca iz vremena kada je bivši papa došao u Hrvatsku, uz napomenu koja je nasmijala prisutne – "to nije vic o papi nego o policajcu".

Evo vica kojeg je ispričao predsjednik Josipović:

Bivši papa došao u Hrvatsku, i Vlada, to jest, ministar Karamarko dao mu je limuzinu i vozača da ga vozi od Zagreba do Splita.

Voze se oni kad kaže papa: – Sinko, znaš, ja sam volio voziti kao mlad, hajde pusti mene da malo vozim.

Policajac kaže: – Ma kako ću to, dobit ću otkaz!

Papa: – Ništa se ti ne boj, Božji zagovor je u mojim rukama.

I vozi tako papa 120, 140, 160, 200, 220... I tada se čuje policijska sirena, dolazi policajac, papa zaustavi automobil i spusti prozor, a policajac se skameni kada je vidio tko vozi pa nazove Karamarka.

Pita policajac ministra što da radi, a Karamarko mu kaže: – Oderi!

Policajac: – Ma je, ali važna je osoba u autu. Na to će Karamarko: – Da nije premijerka?, a policajac će: – Ne, još gore!

Karamarko: – Da nije Josipović?

Policajac: – Ne, još je gore.

Karamarko: – Pa dobro, reci mi više tko je u autu?!

Policajac: – Sam Bog je u autu.

Karamarko: – Pa kako?

Policajac: – Pa tko bi drugi imao papu za vozača.

>> Je li ovo doista najsmješniji vic na svijetu?